作者：刘一止
词牌/韵律：西河

paragraphs: 山驿晚，行人昨停征辔。
白沙翠竹锁柴门，乱峰相倚。
一番急雨洗天回，扫云风定还起。
念凄断，谁与寄。
双鱼尽素难委。
遥知洞户隔烟窗，簟横秋水。
淡花明玉不胜寒，绿尊初试冰蚁。
小欢细酌任敧醉。
扑流萤、应卜心事。
谁记天涯憔悴。
对今宵、皓月明河千里。
梦越空城疏烟里。